Rådets forordning (EF) nr. 2227/2000
af 9. oktober 2000
om ophævelse af forordning (EF) nr. 2151/1999 om forbud mod flyvninger mellem Fællesskabets område og Forbundsrepublikken Jugoslaviens område, bortset fra Republikken Montenegro og Kosovo-provinsen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 301,
under henvisning til fælles holdning 2000/599/FUSP af 9. oktober 2000 vedrørende støtte til en demokratisk FRJ og omgående ophævelse af visse restriktive foranstaltninger(1),
under henvisning til forslag fra Kommissionen, og
ud fra følgende betragtninger:
(1) I sit budskab til det serbiske folk den 18. september 2000 bekræftede Rådet, at en demokratisk forandring ville medføre en radikal ændring af Den Europæiske Unions politik over for Forbundsrepublikken Jugoslavien (FRJ), navnlig med hensyn til sanktioner.
(2) Som følge af valget den 24. september 2000 er en ny præsident for Forbundsrepublikken Jugoslavien, nemlig Vojislav Kostunica, blevet valgt på demokratisk vis og indsat officielt.
(3) Forbuddet mod kommercielle eller private flyvninger mellem FRJ og Det Europæiske Fællesskab bør omgående ophæves -
UDSTEDT FØLGENDE FORORDNING:
Artikel 1
Forordning (EF) nr. 2151/1999(2) og artikel 1 og 3 i forordning (EF) nr. 607/2000(3) ophæves.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende(4).
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 9. oktober 2000.